ทดสอบนาโต ปูตินกร้าว ส่งเรือรบ 3 ลำมาทะเลบอลติก จ่อน่านน้ำลัตเวีย
(ภาพประกอบ เรือรบรัสเซีย),ประธานาธิบดีปูตินของรัสเซีย ทดสอบท่าทีนาโต ส่งเรือรบติดอาวุธหนักถึง 3 ลำมาทะเลบอลติก จ่อน่านน้ำของลัตเวีย ห่างเพียงแค่ 4 ไมล์ทะเล ตอบโต้สหรัฐฯ ส่งเรือรบยูเอสเอส คาร์นีย์ มาเสริมกำลังในภูมิภาคนี้,เมื่อ 9 พ.ค. เว็บไซต์มิร์เรอร์รายงานว่า ประธานาธิบดีวลาดิเมียร์ ปูตินของรัสเซีย สั่งกองทัพส่งเรือรบติดอาวุธหนัก 3 ลำ ได้แก่ Liven 551, Serpukhov 603 และ Morshansk 824 มายังทะเลบอลติก จ่อใกล้น่านน้ำของประเทศลัตเวียเมื่อวันอาทิตย์ที่ 7 พ.ค.ที่ผ่านมา จนนับเป็นการเคลื่อนไหวล่าสุดของผู้นำรัสเซีย และถือเป็นการทดสอบปฏิกิริยาโต้ตอบขององค์การสนธิสัญญาป้องกันแอตแลนติกเหนือ (นาโต) รวมถึงสมาชิกสหภาพยุโรป (อียู),การเคลื่อนไหวดังกล่าวของรัสเซีย มีขึ้นขณะเรือรบ USS Carney (ยูเอสเอส คาร์นีย์) ซึ่งติดตั้งขีปนาวุธนำวิถีของกองทัพสหรัฐฯ ได้แล่นมาถึงทะเลบอลติกในวันเดียวกัน ขณะที่เจ้าหน้าที่ในกองทัพลัตเวียในกรุงรีกา เปิดเผยว่า เรือรบทั้ง 3 ลำของรัสเซีย ลอยลำอยู่ห่างจากเขตน่านน้ำของประเทศลัตเวียเพียงแค่ 4 ไมล์ทะเลเท่านั้น,มิร์เรอร์ ยังเผยด้วยว่า ตามรายงานข่าวที่อ้างแหล่งข่าวคนหนึ่งได้ยืนยันกับสำนักข่าว RIA Novosti ว่า เบื้องต้น เรือรบทั้ง 3 ลำของรัสเซียได้รับคำสั่งให้มายังนครเซนต์ ปีเตอร์สเบิร์ก เพื่อร่วมในขบวนเรือของกองทัพ ฉลอง วันแห่งชัยชนะ ของกองทัพรัสเซียเหนือนาซี-เยอรมัน ในสมัยสงครามโลกครั้งที่ 2 ซึ่งตรงกับวันที่ 9 พ.ค. แต่ต่อมาได้มีการเปลี่ยนแปลงคำสั่ง โดยให้เรือรบทั้ง 3 ลำมุ่งหน้ามายังทะเลบอลติกแทน.
ประธานาธิบดีปูตินของรัสเซีย ทดสอบท่าทีนาโตส่งเรือรบติดอาวุธหนักถึง 3 ลำมาทะเลบอลติก จ่อน่านน้ำของลัตเวีย ห่างเพียงแค่ 4 ไมล์ทะเล ตอบโต้สหรัฐฯ ส่งเรือรบยูเอสเอส คาร์นีย์ มาเสริมกำลังในภูมิภาคนี้
วลาดิเมียร์ ปูติน,เรือรบรัสเซีย,ทะเลบอลติก,นาโต,ลัตเวีย